Pacte pel Comerç Local 2018-2022
Ets aquí:Pacte pel Comerç Local 2018-2022
Dijous, 22 Març 2018 14:10
Acord entre l’Ajuntament i entitats empresarials
L’Ajuntament de Castell-Platja d’Aro i les associacions empresarials del municipi han aprovat i presentat públicament el Pacte pel Comerç Local per als propers quatre anys, i que té com a objectiu enfortir i impulsar un model comercial òptim per al municipi i per garantir-ne el seu creixement com a motor econòmic i com a element de cohesió social i territorial.
El pacte compta amb la participació del consistori i de sis entitats: Associació d’Empresaris de Castell-Platja d’Aro; Associació d’Hoteleria, Restauració i Oci de Castell-Platja d’Aro, S’Agaró-Sant Pol Es Mou Associació d’Empresaris; Associació de Veïns de Castell d’Aro, Associació d’Hotels de Castell-Platja d’Aro i S’Agaró, i Associació d’Empreses del Sector Nàutic a Port d’Aro.
L’acord parteix del Pla de Comerç Local 2018-2022 aprovat pel consistori en el ple de 21 de febrer de 2018, i que preveu, justament, entre les seves 48 accions un Pacte pel Comerç Local per crear sinèrgies entre empresaris i professionals, fomentar l’associacionisme i crear xarxes de treball, i que dóna un paper protagonista al Consell Local de Desenvolupament Econòmic com a òrgan de cooperació i consens.
El pla, s’estructura en línies estratègiques al voltant de tres àmbits: espai comercial (millora de l’oferta i ordenació de l’espai comercial urbà per fomentar una millor experiència de passeig i compra); cooperació i consens (enfortint un model associatiu comercial compromès amb dels diversos agents econòmics); i competitivitat (impuls d’un teixit comercial atractiu des de la identificació, la promoció i el dinamisme).
Pacte pel Comerç 2018-2018
Acord entre l’Ajuntament i sis associacions empresarials locals
Primera concreció del Pla de Comerç Local aprovat per l’Ajuntament
Impuls d’un model que esdevingui alhora motor econòmic i cohesionador social
Més en aquesta categoria: « Comiat de l’antiga escola Vall d’Aro	Distintius Qualitat Turística SICTED »